กรณีศึกษา การสร้างภูมิคุ้มกันของกลุ่มมิตรผล เพื่อฝ่าวิกฤติโควิด 19
การระบาดของโควิด 19 รอบนี้ เปรียบเสมือนคลื่นยักษ์ขนาดใหญ่ที่ซัดให้ หลาย ๆ บริษัทต้องเผชิญกับความยากลำบาก สิ่งที่ตามมาก็คือเราได้เห็นหลายบริษัทปรับตัว เพื่อรับมือกับวิกฤติที่เกิดขึ้น  เรื่องนี้ก็ไม่เว้นแม้แต่กลุ่มมิตรผล ผู้ผลิตน้ำตาลรายใหญ่อันดับ 5 ของโลก อันดับหนึ่งในเมืองไทยและเป็นผู้ผลิตเอทานอล ไฟฟ้าชีวมวลรายใหญ่ของเอเชีย ที่ต้องปรับแผนการดำเนินธุรกิจเพื่อรับมือกับวิกฤติโควิด 19
27 ส.ค. 2564

การระบาดของโควิด 19 รอบนี้ เปรียบเสมือนคลื่นยักษ์ขนาดใหญ่ที่ซัดให้ หลาย ๆ บริษัทต้องเผชิญกับความยากลำบาก สิ่งที่ตามมาก็คือเราได้เห็นหลายบริษัทปรับตัว เพื่อรับมือกับวิกฤติที่เกิดขึ้น
เรื่องนี้ก็ไม่เว้นแม้แต่กลุ่มมิตรผล ผู้ผลิตน้ำตาลรายใหญ่อันดับ 5 ของโลก
อันดับหนึ่งในเมืองไทยและเป็นผู้ผลิตเอทานอล ไฟฟ้าชีวมวลรายใหญ่ของเอเชีย ที่ต้องปรับแผนการดำเนินธุรกิจเพื่อรับมือกับวิกฤติโควิด 19
โดยสิ่งที่กลุ่มมิตรผลเลือกใช้คือการเสริมภูมิคุ้มกันให้แก่ธุรกิจ 
รวมถึงผู้เกี่ยวข้องที่อยู่ในวงจรธุรกิจ
ที่น่าสนใจ ภูมิคุ้มกันที่ว่านี้ ไม่ใช่แค่จะทำให้กลุ่มมิตรผล ฝ่าวิกฤติครั้งนี้ 
ไปได้เพียงอย่างเดียว แต่เมื่อวิกฤตินี้สิ้นสุดลง ก็น่าจะทำให้ 
กลุ่มมิตรผล แข็งแกร่งขึ้นกว่าเดิม
ภูมิคุ้มกัน ที่ว่านั้นคืออะไร
ลงทุนแมนจะเล่าให้ฟัง
กลุ่มมิตรผล เริ่มต้นธุรกิจเมื่อ 75 ปีที่แล้ว โดยเป็นธุรกิจครอบครัว 
ที่ผลิตน้ำเชื่อมขายให้โรงงานผลิตน้ำตาลทราย 
จากนั้นก็ต่อยอดมาเป็นโรงงานผลิตน้ำตาลทราย และขยายมาในธุรกิจ
เอทานอลและไฟฟ้าชีวมวล  จนปัจจุบันเป็นผู้ผลิตน้ำตาลรายใหญ่อันดับ 5 ของโลก และเป็นผู้ผลิตเอทานอล ไฟฟ้าชีวมวลรายใหญ่ของเอเชีย
กว่าจะมาถึงจุดนี้ กลุ่มมิตรผลเองก็ผ่านวิกฤติมาแล้วมากมาย
เพียงแต่..วิกฤติโควิด 19 ครั้งนี้ น่าจะเป็นโจทย์ใหญ่สุด
เพราะมันคือวิกฤติที่ส่งผลกระทบต่อทุกคนที่อยู่ในวงจรธุรกิจของกลุ่มมิตรผล
ไม่ว่าจะเป็นพนักงานบริษัท, ผู้บริโภค, ชาวไร่อ้อย, คู่ค้า เป็นต้น
ซึ่งนั่นแปลว่า หากกลุ่มมิตรผล ต้องการแข็งแกร่งในช่วงเวลาวิกฤติโควิด 19
ทุกคนในวงจรธุรกิจตัวเอง ก็ต้องแข็งแรงตามไปด้วย จะขาดส่วนใดส่วนหนึ่งไม่ได้ ก็เลยเป็นที่มาของการเสริมภูมิคุ้มกัน ซึ่งไม่ใช่แค่สำหรับองค์กรอย่างเดียว แต่ยังรวมถึงทุกคนที่มีส่วนเกี่ยวข้องในธุรกิจ
โดยกลุ่มมิตรผล มีแนวคิดใช้ 8 วัคซีนที่จะเสริมภูมิคุ้มกันให้แก่ธุรกิจและผู้เกี่ยวข้อง
รู้หรือไม่ว่า ผู้ที่มีส่วนเกี่ยวข้องกับธุรกิจของกลุ่มมิตรมีกว่า 9,000 คน 
ใน 20 จังหวัด ทั้งพนักงานประจำ พนักงานรายวัน ชาวไร่อ้อยและผู้รับเหมา ซึ่งทุกคนได้รับวัคซีนเข็มแรกแล้ว และกำลังเริ่มฉีดเข็มที่ 2 โดยทางกลุ่มมิตรผลลงทุนกับเรื่องการจัดหาวัคซีนถึง 20 ล้านบาท
ทำไมมิตรผลถึงฉีดวัคซีนได้เร็ว คำตอบก็คือ เพราะมีการคาดการณ์สถานการณ์และคิดวางแผนล่วงหน้ามาตลอด จึงทำให้สามารถฉีดได้เร็ว   
เหตุผลของการเร่งฉีดวัคซีนให้ครบอย่างรวดเร็ว
ก็เพื่อสร้างภูมิคุ้มกันหมู่ให้แก่ทุกคนที่มีส่วนเกี่ยวข้องในธุรกิจ
หรือเรียกว่าสั้น ๆ ว่า BCP เปรียบเสมือนการฉีดวัคซีนให้ร่างกายสร้างภูมิต้านทานที่ดี
โดยแผนนี้คือการช่วยป้องกันไม่ให้ธุรกิจต้องหยุดชะงักจากการระบาดของโควิด 19 ยกตัวอย่าง เมื่อปีที่แล้วที่เกิดการระบาดของโควิด 19 ครั้งแรก
พนักงานสามารถทำงานที่บ้านต่อเนื่องได้ทั้งหมดผ่านระบบออนไลน์ได้ทันที 
เนื่องจากมีความพร้อมจากการเตรียมตัวที่ดี และที่สำคัญ แผนนี้เองที่ช่วยให้สามารถวางแผนการผลิต ส่งมอบน้ำตาล และทุกผลิตภัณฑ์ให้ลูกค้าได้อย่างต่อเนื่องไม่ว่าสถานการณ์วิกฤติจะหนักแค่ไหน
เพราะการจะผ่านวิกฤติไปได้อย่างราบรื่น จิตใจพนักงานต้องแข็งแรงก่อนเป็นอันดับแรก เรื่องนี้ก็เลยทำให้ทางผู้บริหารกลุ่มมิตรผลประกาศชัดเจนกับพนักงานทุกคนว่าบริษัทไม่มีนโยบายการเลิกจ้างและยังจ่ายเงินเดือนเต็มจำนวน พร้อมกับมีการทำประกันโควิด 19 เพื่อรองรับกรณีเกิดการติดเชื้อ พนักงานก็จะได้รับการดูแลอย่างรวดเร็วและดีที่สุด
โดยทางกลุ่มมิตรผลใช้วิธีที่เรียกว่า Bubble & Seal หลายคนอาจจะงง
ว่ามันคืออะไร
อธิบายง่าย ๆ ก็คือ ภายในโรงงานของกลุ่มมิตรผล พนักงานจะถูกแบ่งออกเป็นกลุ่มเล็กๆ ในการทำงาน และไม่มีการพบปะพูดคุยระหว่างกลุ่มกัน เพื่อลดความเสี่ยงในการติดเชื้อ ขณะเดียวกันก็ยังมีการตรวจคัดกรองโควิด 19 ด้วย Rapid Antigen Test Kit สม่ำเสมอ
ถึงจะมีการป้องกันการติดเชื้อโควิด 19 อย่างรัดกุมแค่ไหนก็ตาม แต่ก็อย่าลืมว่าเหตุไม่คาดฝันก็สามารถเกิดขึ้นได้เสมอ 
เลยทำให้มีการจัดตั้ง Factory Isolation ในโรงงาน
อธิบายง่ายๆ ก็คือ โรงพยาบาลประจำโรงงาน เพราะหากมีผู้ติดเชื้อโควิด 19 
หรือบางคนมีความเสี่ยง ก็จะใช้สถานที่นี้กักตัว จนถึงหากติดเชื้อก็จะเป็นพื้นที่ใช้แยกผู้ป่วยเพื่อไม่ให้สัมผัสกับคนอื่นๆ
หนึ่งในนโยบายการบริหารพนักงานของกลุ่มมิตรผล 
ก็คือ พนักงานทุกคนจะได้รับโอกาสในการเรียนรู้พัฒนาตัวเองตลอดเวลา
โดยมีหลักสูตรออนไลน์ที่พนักงานจะเรียนเมื่อไรก็ได้ จะเป็นการ Upskill-Reskill ให้ตนเอง เปรียบเสมือนการให้อาหารสมอง เพื่อให้พนักงานมีทักษะไอเดียใหม่ ๆ ในการทำงาน
หลายคนอาจยังไม่รู้ว่าวิกฤติโควิด 19 ทำให้เราได้เห็น 2 บริษัทยักษ์ใหญ่ต่างธุรกิจ จับมือกันช่วยเหลือประเทศไทย นั่นคือ กลุ่มมิตรผล กับ บมจ.บ้านปู ที่ได้จัดตั้งกองทุนมิตรผล-บ้านปู รวมใจช่วยไทย สู้ภัยโควิด 19 
โดยกองทุนนี้ตั้งขึ้นโดยเงินของทั้ง 2 บริษัทรวมกัน 500 ล้านบาท แบ่งเป็นบริษัทละ 250 ล้านบาท
โดยเงินก้อนนี้ก็จะถูกนำไปใช้สนับสนุนการทำงานของบุคลากรทางการแพทย์ทั่วประเทศ ด้วยการซื้ออุปกรณ์เกี่ยวกับการรักษาโควิด 19 เช่น เครื่องช่วยหายใจ, เครื่อง CT Scan, ห้องตรวจเชื้อความดันลบบวก, ชุด PPE, หน้ากาก N95 รวมถึงสนับสนุนการจัดตั้งโรงพยาบาลสนาม และเตียงสนาม
ปฏิเสธไม่ได้ว่าการระบาดของโควิด 19 ส่งผลให้รายได้ของประชาชน
ลดน้อยลง โดยเฉพาะกลุ่มคนที่อยู่ในชุมชนต่าง ๆ ที่รายได้ต่อวันลดน้อยลงอย่างน่าใจหาย ตรงนี้เองที่ทำให้กลุ่มมิตรผล มาคิดต่อว่า ทางบริษัทจะมีส่วนในการช่วยเหลือคนเหล่านี้อย่างไร
คำตอบก็คือ การสร้าง “ตู้มิตรปันสุข” กระจายในชุมชนทั่วประเทศ
ที่ในตู้ก็จะมีอาหารแห้งและน้ำดื่มให้กับผู้ที่ได้รับผลกระทบ
 
ขณะเดียวกันก็มีการบริจาคข้าวกล่องรักษ์สุขภาพ
พร้อมกับมอบผลิตภัณฑ์น้ำตาลที่ร่วมกับหลายหน่วยงาน และที่สำคัญ 
มิตรผลกำลังจะมีอีกหนึ่งโครงการใหญ่ที่จะมอบอาหารและถุงยังชีพให้กับประชาชนที่ลำบาก โดยจะนำผลผลิตทางการเกษตรและอาหารจากชุมชนที่มิตรผลเข้าไปร่วมพัฒนารอบๆ โรงงาน มาช่วยเหลือคนในเมืองและต่างจังหวัด ถือเป็นการช่วยเหลือปากท้องให้คนที่ลำบากได้อิ่มท้องจริงๆ และยังช่วยให้ชุมชนมีรายได้ด้วย
เรื่องนี้ถือว่าเป็นตัวอย่างของการปรับตัวในช่วงวิกฤติโควิด 19 ที่น่าสนใจ
เมื่อกลุ่มมิตรผล เลือกที่จะทำให้ทุกคนที่เกี่ยวข้องกับธุรกิจตัวเอง รวมถึงสังคมไทย ก้าวข้ามวิกฤตินี้ไปด้วยกัน และไม่ทิ้งใครไว้ข้างหลัง
เพราะในความเป็นจริงของโลกธุรกิจ ไม่มีใครที่จะยั่งยืนอยู่ได้เพียงคนเดียว 
แต่ทุกคนจะต้องเติบโตไปพร้อม ๆ กัน..
 
 #Mitrphol #มิตรผล